A WebRTC egy JavaScript API (alkalmazásprogramozási felület), melynek segítségével a böngésző képes elérni a számítógép mikrofonját és kameráját. Ezt az API-t használja a böngésző a Messengerben a videóhíváshoz, illetve a hangüzenet küldéséhez vagy az élő beszélgetéshez a Facebook-on. Ha látta az olvasó valaha a felugró ablakot, amelyik a mikrofonhoz vagy a webkamerához való hozzáférés engedélyezését kérte, akkor látta a WebRTC-t működés közben. Azonban van egy nagy adatvédelmi probléma a WebRTC-vel kapcsolatosan — ez az API képes a valódi IP-címet lekérni (még akkor is, ha VPN-t használunk). Tehát a WebRTC veszélyes lehet, mert megoszthatja a felhasználó tartózkodási helyét az adott weboldallal külön engedély kérése nélkül.